CELEX: E2009C0245
Language: et
Date: 2009-05-27 00:00:00
Title: EFTA järelevalveameti otsus nr 245/09/COL, 27. mai 2009 , mis käsitleb väidetavat ebaseaduslikku riigiabi ettevõtjale NordBook AS (endine Rotanor Bokproduksjon AS) (Norra)

29.10.2009   
            
            
               ET
            
            
               Euroopa Liidu Teataja
            
            
               L 282/41
            
         EFTA JÄRELEVALVEAMETI OTSUS
   
   nr 245/09/COL,
   27. mai 2009,
   mis käsitleb väidetavat ebaseaduslikku riigiabi ettevõtjale NordBook AS (endine Rotanor Bokproduksjon AS) (Norra)
   EFTA JÄRELEVALVEAMET (1),
   võttes arvesse Euroopa Majanduspiirkonna lepingut, (2) eriti selle artikleid 61–63 ja protokolli nr 26,
   võttes arvesse EFTA riikide vahelist järelevalveameti ja kohtu asutamist käsitlevat lepingut, (3) eriti selle artikleid 5 ja 24 ning protokolli nr 3,
   NING ARVESTADES JÄRGMIST:
   1.   MENETLUS
   
   30. septembri 2005. aasta kirjas (toiming nr 344941) esitas advokaadibüroo Advokatfirmaet Grenland ettevõtja Bokbinderiet Johnsen AS (edaspidi „kaebuse esitaja”) nimel kaebuse selle kohta, et Skieni omavalitsus oli väidetavalt andnud ettevõtjale Rotanor Bokproduksjon AS (edaspidi „Rotanor”) riigiabi.
   Kaebuse esitaja sõnul andis Skieni omavalitsus riigiabi ettevõtja Kontorbygg AS (edaspidi „Kontorbygg”) kaudu, kes on Skieni omavalitsuse omandis olev piiratud vastutusega äriühing, sõlmides Rotanoriga müügi- ja tagasirendilepingu.
   31. jaanuari 2006. aasta kirjas (toiming nr 353861) taotles järelevalveamet Norra ametiasutustelt lisateavet.
   13. märtsi 2006. aasta riigihalduse ja reformiministeeriumi saadetud kirjas vastasid Norra ametiasutused teabenõudele.
   Järelevalveamet palus 16. märtsi 2007. aasta kirjas (toiming nr 409639) lisateavet nelja täiendava küsimuse kohta. Norra ametiasutused vastasid sellele 19. aprilli 2007. aasta kirjas (toiming nr 418736).
   11. märtsi 2008. aasta kirjas teatas riigihalduse ja reformiministeerium järelevalveametile, et Nedre Telemarki piirkonnakohus kuulutas 27. veebruaril 2008 välja ettevõtja NordBook AS (endine Rotanor Bokproduksjon AS, edaspidi „NordBook”) pankroti ja määras pankrotivara haldaja (toiming nr 469070).
   4. novembri 2008. aasta kirjas (toiming nr 496785) taotles järelevalveamet Norra ametiasutustelt täiendavat teavet pankrotivara ja pankrotimenetluse kohta. Norra ametiasutused vastasid sellele 1. detsembri 2008. aasta kirjas (toiming nr 500279).
   4. märtsi 2009. aasta kirjas (toiming nr 511286) teatas järelevalveamet kaebuse esitajale oma kavatsusest menetlus lõpetada. Kaebuse esitaja vastas sellele 30. märtsi 2009. aasta kirjas (toiming nr 513907). 23. aprilli 2009. aasta kirjas (toiming nr 516392) laekus kaebuse esitajalt täiendavat teavet.
   2.   VÄIDETAVA ABI OLEMASOLU
   
   Rotanor oli Taani ettevõtja Nørhaven AS tütarettevõtja. Ettevõtja loodi 2000. aasta sügisel, kui Nørhaven ostis ettevõtja Kr. Johnsen Grafiske Senter AS ja muutis selle nime Rotanoriks. Ettevõtja tegutses raamatute ja muude väljaannete trükkimise ja köitmise turul. Ettevõtja asukoht oli Norras Skienis.
   2004. aasta aprillis omandas Nørhaven Gjøvikis asuva tootmisrajatise ettevõtja AiT AS. AiT ja Rotanori tegevused viidi seejärel üle Skienisse ja ühendati uueks ettevõtjaks NordBook.
   Nedre Telemarki piirkonnakohus kuulutas NordBooki pankroti välja 27. veebruaril 2008 ja samal päeval määras kohus pankrotivara haldaja. 2008. aasta detsembriks oli pankrotimenetlus peaaegu lõpetatud. Kõik ettevõtja varad likvideeritakse üksteisest sõltumatult. Tagatiseta võlausaldajatele ei maksta dividende ja ettevõtjal puudub õigusjärglane.
   3.   VÄIDETAVA RIIGIABI KIRJELDUS
   
   Kaebuse esitaja sõnul anti Rotanorile väidetavat riigiabi soodsa müügi- ja tagasirendilepingu vormis, mis sõlmiti Skieni omavalitsuse omandis oleva ettevõtjaga Kontorbygg. Kaebuse esitaja sõnul ei sõlmitud kõnealust lepingut turutingimustel.
   Norra ametiasutuste esitatud teabe kohaselt soovis Nørhaven koondada oma tootmist, viies selle üle kas Skienisse või Gjøviki, ja alustas läbirääkimisi mõlema omavalitsuse linnanõukoguga. Skiene omavalitsus (edaspidi „omavalitsus”) pakkus, et ta ostab kinnisvara aadressil Rødmyrlia 40, tingimusel et NordBook rendib selle tagasi pikemaks ajavahemikuks eesmärgiga veelgi arendada oma äritegevust Skienis. 4. novembril 2004 otsustas omavalitsuse linnanõukogu anda Kontorbyggile 40 miljonit Norra krooni aktsiakapitalina eesmärgiga osta kõnealune kinnisvara.
   Selleks et kindlaks määrata rendilepingu tasu turutingimustes ja kinnisvara müügiväärtus, palkas omavalitsus kinnisvarahindaja. Hindaja aruanne on koostatud 18. juuni 2004. aasta kuupäevaga. Kõnealuse aruande kohaselt on aadressil Rødmyrlia 40 asuva kinnisvara turuhind rendiobjektina hinnanguliselt 4 333 600 Norra krooni aastas, sealhulgas iga-aastased kulud. Kinnisvara turuhind müügiobjektina arvutati aastase renditasu alusel ja see oli hinnanguliselt 36 000 000 Norra krooni.
   Kontorbygg ostis kinnisvara 34 465 000 Norra krooni eest, mis on ligikaudu 96 % hinnast, mida soovitas kinnisvarahindaja (36 000 000 Norra krooni). Kontorbygg nõudis Rotanorilt aga aastast renditasu vaid 2 400 000 Norra krooni, mis on 54 % hinnast, mida soovitas kinnisvarahindaja (4 433 600 Norra krooni). Seega, kuigi kinnisvara osteti hinnaga, mis oli lähedal hinnangulisele väärtusele, oli renditasu märkimisväärselt väiksem kui see, mis oli kirjas omavalitsuse tellitud väärtuse hinnangus.
   4.   HINNANG
   
   Tõsiasi, et müügihind oli lähedal väärtuse hinnangule, samal ajal kui renditasu oli sellest märkimisväärselt väiksem, näitab selgelt, et anti ebaseaduslikku riigiabi.
   Väidetava abi saaja NordBook (endine Rotanor) ei eksisteeri enam ja tema varad likvideeritakse üksteisest sõltumatult 2008. aasta veebruaris käivitatud pankrotimenetluse käigus.
   Järelevalveamet on arvamusel, et riigiabi eeskirjade kohaldamise seisukohast on NordBook sõltumatu ettevõtja. Väidetav abi on otseselt seotud NordBooki tegevusega Norras, nimelt tema valdustega Skienis.
   Lisaks sellele likvideeritakse NordBooki varad üksteisest sõltumatult ja ettevõtjal puudub õigusjärglane, mistõttu on järelevalveamet jõudnud järeldusele, et juhul kui NordBookile (endine Rotanor) anti riigiabi, ei kaasne abiga enam konkurentsi moonutavat mõju ja sellega ei soodustata ühtegi ettevõtja varade ostjat (4). Seega, isegi juhul kui anti ebaseaduslikku riigiabi, on NordBookile antud abi tagasinõudmine võimatu (5).
   Ettevõtja on lõpetanud mis tahes majandustegevuse ja ettevõtjal puudub õigusjärglane. Sellistel tingimustel ei oleks järelevalveameti otsusel kõnealuste meetmete abina klassifitseerimise ja nende EMP lepinguga kokkusobivuse kohta praktilist mõju (6). Järelikult ei ole seoses nimetatud meetmetega mõtet jätkata järelevalve- ja kohtulepingu protokolli nr 3 II osas sätestatud menetlust.
   5.   JÄRELDUS
   
   Eespool loetletud kaalutluste põhjal on järelevalveamet seisukohal, et NordBooki-vastasel menetlusel ei ole mõtet,
   ON VASTU VÕTNUD KÄESOLEVA OTSUSE:
   Artikkel 1
   Lõpetatakse järelevalve- ja kohtulepingu protokolli nr 3 II osa artikli 10 alusel algatatud menetlus seoses ettevõtjale NordBook (endine Rotanor) väidetavalt antud ebaseadusliku riigiabiga.
   Artikkel 2
   Käesolev otsus on adresseeritud Norra Kuningriigile.
   Artikkel 3
   Ainult ingliskeelne tekst on autentne.
   
      Brüssel, 27. mai 2009
      
         
            EFTA järelevalveameti nimel
         
         Per SANDERUD
         
         
            eesistuja
         
         Kurt JAEGER
         
         
            kolleegiumi liige
         
      
   
   
      (1)  Edaspidi „järelevalveamet”.
   
      (2)  Edaspidi „EMP leping”.
   
      (3)  Edaspidi „järelevalve- ja kohtuleping”.
   
      (4)  Vt kohtuasi C-390/98 HJ Banks & Co Ltd vs. ESTÜ ning kaubandus- ja tööstusministeerium (EKL 2001, lk I-6117, punkt 77) ja kohtuasi C-277/00 Saksamaa vs. komisjon (EKL 2004, I-3925, punkt 5).
   
      (5)  Komisjoni otsus 2008/141/EÜ meetmete C 47/03 (ex NN 49/2003) kohta, mida Hispaania kohaldab Izari kasuks (ELT L 44, 20.2.2008, lk 33) ja komisjoni otsus 2006/238/EÜ seoses meetmega, mida Prantsusmaa on rakendanud ettevõtte Mines de potasse d’Alsace suhtes, juhtum C-53/2000 (ELT L 86, 24.3.2006, lk 20).
   
      (6)  Vt joonealune märkus nr 5.